Мөхәммәт Мәһдиевнең 10 томлыгы дөнья күрде

	16 декабрьдә мәшһүр әдип Мөхәммәт Мәһдиев иҗатына багышланган әдәби-музыкаль кичә узды. Шушы көннәрдә Татарстан китап нәшриятында әдипнең 10  томлык әсәрләр җыентыгы дөнья күргән иде. Томнарны төзүче - Татарстан Язучылар берлеге әгъзасы, әдипнең кызы Гәүһәр Хәсәнова.
 Әлеге томлыкларга әдәбиятыбызның классик үрнәкләре булган "Без - 41 ел балалары, "Кеше китә, җыры кала", " Торналар төшкән җирдә" 1щм башка әсәрләре кертелде. Шулай ук  төрле елларда матбугат битләрендә дөнья күргән татар әдәбияты, мәдәнияте тарихына кагылышлы фәнни-публицистик мәкаләләр, чыгышлар, аның шәхси архивыннан материаллар, М.Мәһдиев хезмәтләренең библиографиясе урнаштырылды. Әлеге күптомлыкны нәшриятыбызның фирма кибетләреннән һәм tatkniga.ru сайты аша заказ биреп алырга була. 
	---	
Татарстан китап нәшрияты

	№ --- | 17.12.2019	


